< PHP OOP

PHP OOP osztályai

Szerző: Sallai András

Copyright © Sallai András, 2020, 2022

CC Attribution-Share Alike 4.0 International

Web: https://szit.hu

Az osztály szerkezete

Egy egyszerű osztály a következő módon épül fel:

class EgyszeruOsztaly { }

Az osztály neve és az állomány neve nem kell megegyezzen, de célszerű.

Az osztályokat a class kulcsszóval kezdjük, ezt követi az osztály neve, majd a két kapcsos zárójel, amelyek között szerepelnek a tulajdonságok és a hozzájuk tartozó metódusok.

Az osztály neve nem lehet foglalt szó. Az érvényes osztálynév betűvel vagy alulvonással kezdődik, ezt követhetik számok, betűk és alulvonások.

Az osztály tartalmazhat állandókat és változókat, amelyeket tulajdonságoknak hívunk, és függvényeket, amelyeket metódusoknak hívunk.

A következő kód tartalmaz egy darab tulajdonságot, és egy metódust:

<?php class EgyszeruOsztaly { // tulajdonságdeklaráció public $valtozo = 'alapértelmezett érték'; // metódus deklaráció public function mutatValtozo() { echo valtozo; } } ?>

Lássunk néhány példát osztálydeklarációkra tulajdonságokkal.

class Kocsi { public $szin; public $gyartmany; public $ar; }
class Szemely { public $nev; public $kor; public $lakcim; }
class Dolgozo { public $nev; public $beosztas; public $fizetes; }
class Tanulo { public $nev; public $osztaly; public $iskola; }
class Aru { public $kod; public $nev; public $ar; }

Tulajdonságok

A tulajdonságok elérése lehet public, protected, és private.

<?php class SimpleClass { // érvénytelen tulajdonságdeklaráció: public $var1 = 'hello ' . 'world'; public $var2 = <<<EOD helló világ EOD; public $var3 = 1+2; public $var4 = self::myStaticMethod(); public $var5 = $myVar; // érvényes tulajdonságdeklaráció: public $var6 = myConstant; public $var7 = array(true, false); // Ez csak a 5.3.0 vagy későbbi PHP változatban engedélyezett. public $var8 = <<<'EOD' helló világ EOD; } ?>